section_heading: Životopis
paragraph_text: Pripajanjem Bačke Mađarskoj za drugog svjetskog rata došla su teška vremena za istaknute Hrvate. Mađarske vlasti su ga prisilno umirovile. U njegovoj je kući HKD Miroljub skrivao imovinu nakon što su mađarske vlasti zabranile rad društvu. Sam Škrabalo je nastavio se skrbnički ponašati kao pravi povjerenik Hrvatskog radiše, što je obnašao prije rata. Budući da su brojni Hrvati iz pasivnih krajeva išli naukovati u Sombor, a neki su se oženili ondje i našli dom u Somboru, rat i okupacija ih je zatekla nespremne u novim okolnostima. Mađarske vlasti su ih tjerale, a nisu htjeli ići u NDH u kojoj su sigurnosne okolnosti bile lošije. Tada je Mato Škrabalo djelovao kao neformalni konzul za te Hrvate.